Som i resten av Askervassdraget er det fritt fiske i Bondivann. Da forurensningen av vassdraget tidligere var betydelig, er det lagret en god del miljøgifter i sedimentene i bunnen av vannet. Dette selv om vannkvaliteten i vassdraget i dag stort sett er god. Eldre fisk og rovfisk kan derfor inneholde høyere nivåer av miljøgifter enn hva helsemyndighetene anbefaler for menneskeføde.